Սույն հայտարարությունը ԱՄՆ եւ ՆԱՏՕ հապավումներով մի նշանակություն կունենար, առանց այդ հապավումների բոլորովին այլ նշանակություն ունի: Այս տեսքով հայտարարության ընդունումը մի քանի բան է հուշում. օրինակ, որ Ռուսաստանը այնուամենայնիվ զգուշավոր է ԱՄՆ-ի հետ ուղիղ առճակատման մեջ մտնելու առումով: Կամ`գուցե Ռուսաստանը ցանկացել է, որպեսզի ՀՀՊ-ների մասով առավելագույնս սուր հայտարարություն ընդունվի, սակայն ՆԱՏՕ-ի եւ ԱՄՆ-ի հետ գործընկերային լավ հարաբերություններ ունեցող ՀԱՊԿ անդամ մյուս երկրները ընդդիմացել են դրան: Այս տարբերակի դեպքում, սակայն, հերքվում է ընդունված տեսակետը, թե ՀԱՊԿ-ն Վլադիմիր Պուտինի գրպանային կազմակերպությունն է, որտեղ ինչ ուզում, ոնց ուզում՝ անցկացնում է: